CELEX: 22008D0065
Language: hr
Date: 2008-06-06 00:00:00
Title: Odluka Zajedničkog odbora EGP-a br. 65/2008 od 6. lipnja 2008. o izmjeni Priloga IX. (Financijske usluge) Sporazumu o EGP-u

11/Sv. 056
            
            
               HR
            
            
               Službeni list Europske unije
            
            
               169
            
         22008D0065
   
               L 257/27
            
            
               SLUŽBENI LIST EUROPSKE UNIJE
            
            
               06.06.2008.
            
         
      ODLUKA ZAJEDNIČKOG ODBORA EGP-a
   br. 65/2008
   od 6. lipnja 2008.
   o izmjeni Priloga IX. (Financijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog IX. Sporazumu izmijenjen je Odlukom Zajedničkog odbora EGP-a br. 51/2008 od 25. travnja 2008. (1).
            
         
               (2)
            
            
               Direktivu 2006/48/EZ Europskog parlamenta i Vijeća od 14. lipnja 2006. o osnivanju i poslovanju kreditnih institucija (preinačena) (2) treba unijeti u Sporazum.
            
         
               (3)
            
            
               Direktivu 2006/49/EZ Europskog parlamenta i Vijeća od 14. lipnja 2006. o adekvatnosti kapitala investicijskih društava i kreditnih institucija (preinačena) (3) treba unijeti u Sporazum.
            
         
               (4)
            
            
               Direktiva 2006/48/EZ stavlja izvan snage Direktivu 2000/12/EZ Europskog parlamenta i Vijeća (4), koja je unesena u Sporazum i koja se stoga treba staviti izvan snage sukladno Sporazumu.
            
         
               (5)
            
            
               Direktiva 2006/49/EZ stavlja izvan snage Direktivu Vijeća 93/6/EEZ (5), koja je unesena u Sporazum i koja se stoga treba staviti izvan snage sukladno Sporazumu.
            
         
               (6)
            
            
               Direktive 2006/48/EZ i 2006/49/EZ preinake su akata stavljenih izvan snage i zbog toga trenutačnu EGP prilagodbu ovim verzijama treba djelomično zadržati,
            
         ODLUČIO JE:
   Članak 1.
   Prilog IX. Sporazumu mijenja se kako slijedi:
   
               1.
            
            
               Tekst točke 14. (Direktiva 2000/12/EZ Europskog parlamenta i Vijeća) zamjenjuje se sljedećim:
               „32006 L 0048: Direktiva 2006/48/EZ Europskog parlamenta i Vijeća od 14. lipnja 2006. o osnivanju i poslovanju kreditnih institucija (preinačena) (SL L 177, 30.6.2006., str. 1.).
               Prijelazne odredbe određene u Prilozima Aktu o pristupanju od 16. travnja 2003. za Cipar (Prilog VII. poglavlje 2.), Mađarsku (Prilog X. poglavlje 2. točka 2.), Poljsku (Prilog XII. poglavlje 3. točka 2.) i Sloveniju (Prilog XIII. poglavlje 3. točka 4.) u vezi s Direktivom 2000/12/EZ primjenjuju se mutatis mutandis.
               Odredbe Direktive, za potrebe ovog Sporazuma, čitaju se sa sljedećim prilagodbama:
               
                           (a)
                        
                        
                           u članku 2. dodaje se sljedeće:
                           
                                       ‚—
                                    
                                    
                                       na Islandu ‚Byggingarsjóðir ríkisins’.’;
                                    
                                 
                     
                           (b)
                        
                        
                           članak 10. stavak 2. glasi:
                           ‚Ugovorna stranka može odlučiti da kreditne institucije koje na dan 1. siječnja 1994. već postoje i čiji vlastiti kapital ne doseže razine propisane za početni kapital u članku 9. stavcima 1. i 2., mogu nastaviti obavljati svoje aktivnosti. U tom slučaju njihov vlastiti kapital ne smije pasti ispod najviše postignute razine s učinkom od 2. svibnja 1992.’;
                        
                     
                           (c)
                        
                        
                           članak 38. stavak 2. i članak 38. stavak 3. ne primjenjuju se;
                        
                     
                           (d)
                        
                        
                           kad ugovorna stranka odluči započeti pregovore kako su navedeni u članku 39. Direktive, o tome obavješćuje Zajednički odbor EGP-a. Ugovorne se stranke u okviru Zajedničkog odbora EGP-a savjetuju o putu koji će odabrati kadgod je to u njihovu zajedničkom interesu.”
                        
                     
                           2.
                        
                        
                           Tekst točke 31. (Direktiva Vijeća 93/6/EEZ) zamjenjuje se sljedećim:
                           „32006 L 0049: Direktivu 2006/49/EZ Europskog parlamenta i Vijeća od 14. lipnja 2006. o adekvatnosti kapitala investicijskih društava i kreditnih institucija (preinačena) (SL L 177, 30.6.2006., str. 201.).
                           Za potrebe ovog Sporazuma odredbe ove Direktive čitaju se sa sljedećom prilagodbom:
                           U drugom podstavku članka 10. stavka 1., riječi ‚dan obavijesti sadržan u Direktivi 93/6/EEZ’ glasi ‚dan stupanja na snagu Odluke Odbora EGP-a br. 7/94 koja unosi Direktivu 93/6/EEZ u Sporazum.”
                        
                     
         Članak 2.
   Tekstovi direktiva 2006/48/EZ i 2006/49/EZ na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 7. lipnja 2008., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (6).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 6. lipnja 2008.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 223, 21.8.2008., str. 49.
   
      (2)  SL L 177, 30.6.2006., str. 1.
   
      (3)  SL L 177, 30.6.2006., str. 201.
   
      (4)  SL L 126, 26.5.2000., str. 1.
   
      (5)  SL L 141, 11.6.1993., str. 1.
   
      (6)  Ustavni su zahtjevi navedeni.